Előterjesztés Zalakaros Város Önkormányzat Képviselőtestülete 2021. szeptember 22-i ülésére
Tárgy: Tájékoztatás a rendezvénytéren zajló rendezvények hangosítási tapasztalatairól és javaslat az árnyékolásra

Készítette: Ódor László Lajos ügyvezető Zalakarosi Turisztikai Nonprofit Kft. 
Tisztelt Képviselőtestület!
Zalakaros Város Önkormányzat és a Zalakarosi Turisztikai Nonprofit Kft. 20210. 06. 09-én között keltezett és Zalakaros Város Önkormányzat 106/2021. (VI.14.) számú határozatával módosított bérleti szerződés értelmében a cég üzemelteti a „Karos Korzó” néven ismert rendezvényközpontot és rendezvényteret. A 2021. július 13-án kelt átadás-átvételi jegyzőkönyv ellenjegyzését követően megkezdődő próbaüzem ill. üzemszerű működés során komoly tapasztalatra tettünk szert, amelyek jelentős mértékben hatást gyakorolnak a későbbi működésre. 

I.A zajártalommal kapcsolatosan több lakossági bejelentés is érkezett, s ehhez kapcsolódóan az alábbiakat áll módomban megosztani a Tisztelt Képviselőtestület tagjaival.
1. Jelenleg érvényben lévő 21/2004. (VI.11.) Rendelet a helyi zaj- és rezgésvédelmi szabályok megállapításáról alapján Zalakaros Város területén a megengedett határérték 06-22 óra közt 40 dB, 22-06 óra közt 30 dB.
A rendezvénytéren a 2021. július 19-i polgármesteri tájékoztatóban meghatározott időkorlátok (12-23 óra közt) betartásával folytattuk a szabadtéri zeneszolgáltatást – kivétel augusztus 20-21. -, azonban a meglévő földrajzi és fizikai sajátosságok mentén jelentkező kihívások a meglévő rendszerben korlátozottan orvosólhatók.
Mellékelek néhány adatsort, amely az új rendezvénytéren, hitelesített mérőműszerrel lett megállapítva:
	HELYSZÍN
	DÁTUM
	MÉRT ADAT

	Rendezvénytér (gépi zene)
	2021.08.06. 18:12
	78,8 dB

	Zalakarosi Szökőkút (csak)
	2021.08.06. 18:14
	73,2 dB

	Sétány (Dalárda fellépése)
	2021.08.26. 19:25
	87,8 dB


A lakossági bejelentések okát a szakmai stábunk már korábban is jelezte, azonban azok megoldása forrásigényes.
A kialakult tér szerkezetet figyelembe véve az alábbi megoldási javaslatokat vizsgáljuk.
a. Az összekötősétány Ny-i csatlakozásánál egy kis színpad kialakítása, amely D-DK-i irányba sugározza a zenét.
b. Új típusú hangsugárzók felszerelése, amelyeken a hangsugárzás iránya digitálisan állítható, ezáltal a földfelszín irányába terjedne a hang és onnét felfelé a levegőbe verődne vissza.
c. A korzó É-i irányába olyan térplasztikai elemek kerülnének kihelyezésre, melyek kvázi hangfogó falként funkcionálhatnak elsődleges feladataik mellett. (pl. mászófal, kültéri egyedi játék installációk)
d. „hangelosztás” -a téren elhelyezni hangfalakat, amelyek közvetlenül az adott helyen kisebb hangerővel közvetítenék a hangot
A tájékoztató készítése közben további javaslatok érkeztek, azonban ezek és a fentiekben felsoroltak szakmai vizsgálata további időt igényel. Az előzetes egyeztetések során a megoldások pénzügyi fedezeteként további milliós nagyságrendű forrásigényeket jelöltek meg a szakértők. Meglátásom szerint a meglévő – s még közel sem teljes - rendszer elemeiből kell egy optimálisabb hangrendszert kialakítani.
Jelen témakörben nem teljes a tájékoztató a továbbiak figyelembevétele nélkül. A fentiekben idézett rendelet 8.§ 1. pontja értelmében új szórakoztató, kulturális tevékenységet folytató létesítmény esetében az üzemeltetést megelőzően a tulajdonos (bérlője) azt a környezetvédelmi hatóságnál engedélyeztetni köteles. Az eljárás során kibocsátott dokumentumban lehetőség van zajkibocsátási határérték megállapítására.
II. Árnyékolás
1.A kialakított sétányok kihasználtságát és minőségét jelentősen emelné, ha az árnyékolás a K-Ny-i összekötő folyosón, valamint a Ny-i sétány É-i részén megteremtődne. A környezettudatosság és az észszerűség jegyében a következő javaslattal élnék. Önkormányzat korábban a Termál út és Gyógyfürdő tér által behatárolt 261/36. Hrsz.-ú meglévő parkoló területén ideiglenes (szezonális) jellegű rendezvénytér lefedését valósította meg. A nagysátor mellett elkészült a parkoló nyugati és keleti oldalán a térlefedés, amelynek kezdeti magassága 3,00 m, pavilonos, osztott tömegű lefedéssel. A Ny-i 12 elemből (jelenlegi állapotában 30m hosszú), a K-i 3 db-ból áll (jelenlegi állapotában 10m hosszú), amelyek áttelepítésével megoldódhatna az összekötő szakasz és további területek árnyékolása. A „régi” hordozószerkezet áttelepítése mellett csupán új textil héjszerkezet (membrán) felhelyezése szükséges, ezáltal lehetővé válik az építmény rövid időn belüli megvalósítása ill. ideiglenes térlefedés építés-bontás megvalósítása. A meglévő textil héjszerkezet anyaga nagy szakítószilárdságú poliészter szövetbetétes PVC-vel, vagy PTFE-vel kezelt műszaki szövetek, magas héjszerkezeti fajlagos szilárdsággal, magas húzó- és keresztirányú szilárdsággal, egyidejű hajlékonysággal.
Az anyagok PVC bevonatú poliészter szövetből készülnek, mely állandó és időszakos konstrukciók számára ideális. A speciális külső lakkozás által ez a héjszerkezet időjárás és UV-sugárzás álló és jól idomul a helyszín és a használat adottságaihoz. A sima felület jól tisztítható. A PVC héjszerkezetek nehezen éghető tulajdonságúak és az átlagos várható élettartamuk 15-20 év. A felvitt réteg különböző pigmentjei által számtalan színben gyártható, a jelenlegi szín törtfehér árnyalatú. Fényáteresztő képessége az anyagvastagságtól függően 20%. Ennek a rendszernek a kombinációja napvitorla elemekkel látványosan és tartósan megoldaná az É-i oldalon kialakított sétány és részben a Ny-i sétány árnyékolását. (Korábbi ajánlatok aktualitása itt is szükséges.)
A jelenlegi nagysátor helyben maradva biztosítaná a helyi piac zavartalan működését. A fentiekben jelzett meglévő elemek áttelepítése kapcsán tájékoztató jellegű ajánlat bekérése a munkálatokra megtörtént.
Az áthelyezés tervezett költsége:  ….. Ft
2. Már korábban bekért árnyékolási megoldások a mellékletben találhatók.

3. Röviden néhány tapasztalt és megoldásra váró feladat
A Korzón megvalósított nagyszínpad használhatóságát is jelentősen befolyásolja annak szerkezeti sajátossága. A tájolásából fakadóan komoly kihívást jelent nappali fényben a fellépők komfortos közérzetben tartása. Jelenleg az erős besugárzás és szélkitettség miatt ez nem biztosított.
Megoldani szükséges, a láthatóság figyelembevételével.

 III. Egyebek
1.színpadvilágítás
Ugyancsak a nagyszínpadhoz kapcsolódik, hogy nem lehet a frontvilágítást megvalósítani, a felszerelt első híd, nem használható, mivel a híd a színpad széléhez képest hátrébb van rögzítve.  Innen maximum deríteni lehet a színpadot. Viszont erre pillanatnyilag nincs szükség, mert a naplementét követően a közvilágítás teljesen elrontja a színpadképet. Nagyon fontos lenne, hogy a rendezvény idejére le lehessen kapcsolni/vezérelni lehessen az érintett fényforrásokat. A színpad kialakítása és tájolása további árnyékolási rendszert is igényel, annak hiányában napnyugta idején rendkívül kellemetlen körülmények jellemzik a színpadot.
2. Hulladék 
Szükséges növelni a keletkezett hulladék begyűjtését és elszállítását edényzet számát. A jelenlegi kapacitás, amely a Karos Park kontingense, szükséges egy saját készlet kialakítása és ehhez kapcsolódó további hulladékgyűjtő zsákokat is biztosítani kell. Ezzel kapcsolatosan megkezdtük már az egyeztetést, és a következő szezonban már a megnövelt készlettel kívánunk nekimenni.
3.Burkolt felület növelése
Az már egyértelmű, hogy a rendezvénytér funkciója a turisztikai szerepvállalásból fakadó feladatok kiszolgálása, azonban a településkép meghatározó elemeként is funkcionál. Ennek figyelembevételével indokolt a térkőborítással rendelkező terület növelése, azonban a „zöldsziget” megőrzése is javasolt. A látogatói visszajelzések alapján nem indokolt annak dísznövényekkel való beültetése, mivel a monofarb-zöld színű tömb látványában is impozáns, nem igényel további növényzetet, és e mellett a tér teljes átláthatósága is megoldódott.

A tájékoztatásban leírtak megismerése mellett, kérem a Tisztelt Képviselőtestületet arra, hogy vegye figyelembe, hogy a „Karos Korzón” Zalakaroson korábban sohasem tapasztalt számban és színvonalon szórakoztattuk a kilátogató közönséget. A hozzánk elért visszajelzések – szakmai partnerek, vállalkozók, vendégek – alapján indokoltnak ítélem a koncepció tovább fejlesztését, és a lakossági igényekhez való igazítását a zavartalan működés feltételrendszerének fejlesztésével.

Zalakaros, 2021. szeptember 10.					    		
                                                                                                                                  Ódor László Lajos
										         ügyvezető


Gazdasági Bizottság és a Humánpolitikai és Ügyrendi Bizottság határozata:
A bizottság javasolja a képviselőtestület számára a napirend kapcsán az alábbiak elfogadását: 
· kérje fel a Zalakarosi Turisztikai Nonprofit Kft. ügyvezetőjét, hogy akusztikai, illetve környezetmérnök szakértő bevonásával a hanghatás, hangterjedés, a zaj mérséklés tárgyában kérjen javaslatot. 
· kérje fel a Zalakarosi Turisztikai Nonprofit Kft. ügyvezetőjét, hogy kérjen indikatív árajánlatot a Rendezvényér napvitorlás megoldással történő árnyékolása kialakítására.
· kérje fel a Zalakarosi Turisztikai Nonprofit Kft. ügyvezetőjét, hogy a színpadvilágításhoz kapcsolódóan a közvilágítás időszakos kapcsolásának megteremtésére indikatív árajánlat kéréséről gondoskodjon.
· a hulladékgyűjtő edényzet számának növelésére, esztétikus megoldásra javaslatokat várjon az üzemeltetőtől. 
· elvi döntésként fogalmazza meg, hogy a színpad előtt 10 m szélességben szükséges megnövelni - azonos minőségben- a burkolt felületet.
· a beérkezett árajánlatok költségvonzata ismeretében javasolt dönteni az indokolt beruházások megvalósításáról
· a határidőt 2021. november 5-ében javasolja meghatározni


Határozat javaslat lehetséges szempontrendszerei:
I. Zaj
1. A helyi rendelet módosítása
2.A létesítmény környezetvédelmi engedélyeztetése
3. Szakértő (akusztikai, környezetmérnöki) felkérése a hanghatás, hangterjedés vizsgálatára, javaslat kérése a zaj mérséklésére
II: Árnyékolás
A  variáció:
A Gyógyfürdő téri árnyékolórendszer feltelepítése
B.variáció
 Napvitorlás megoldás alkalmazása
C. variáció
A kettő kombinációja
III.
1.Színpadvilágítás
Közvilágítás időszakos kapcsolásának megteremtése
2.Hulladék
Edényzet számának növelése, esztétikus megoldás
3.Burkolt felület növelése
A színpad előtt 10 m szélességben szükséges megnövelni -azonos minőségben-a burkolt felületet.














Melléklet (irányárak napvitorla típusukhoz)

Kedves Hölgyem!

Ön a levelében behúzható rendszerre kért ajánlatot.
Az ajánlat elkészítése előtt szeretném jelezni, hogy cégünk 3 egymástól eltérő rendszerrel foglalkozik. Ezek minősége, ára és funkcionális megoldásai is nagyban különböznek egymástól:
FIX rendszer, CSIGÁS LEERESZTŐ RENDSZERREL és STANDARD vitorlákkal (részben mozgatható, de nem becsavarható. Magasságállítás lehetséges) együtt nagyságrendileg ált. 180.000 – 350.000 Ft között realizálható kivitelezéssel (telepített hagyományos oszlopokkal, vitorlákkal) együtt
MANUÁLIS BEHÚZÓ RENDSZERREL ellátott napvitorla egy hasonló méretű területre nagyságrendileg általában 700 – 900.000 Ft között oldható meg kivitelezéssel együtt (max. 6 m tengelyhosszig kivitelezhető, amelyre felcsavarható az anyag!!!) 
A rendszer EGYEDI – PRÉMIUM vitorlákkal és speciális teleszkópos, állítható oszlopokkal (vagy akár hagyományos oszlopokkal) készül, időálló, európai kivitelben.
A felsőkategóriás MOTOROS BEHÚZHATÓ RENDSZER 2 – 2,5  mill. Ft összegtől indul, igényszinttől függően, EGYEDI – PRÉMIUM vitorlákkal és speciális teleszkópos, állítható oszlopokkal szerelve.
A vitorlák behúzása, felcsavarása egy tengelyre történik motoros erőforrással, távirányítással és egyéb szolgáltatási csomagokkal.

A fentiek ismeretében kérem, szíveskedjen jelezni, hogy melyik rendszerre tegyünk ajánlatot!
Az ajánlat megadásához mindenképen szükségünk van néhány fotóra a helyszínről, valamint az alapvető befoglaló méretekre.

Üdvözlettel:

Bőhm Ferenc
20/343 7746

www.napvitorlanagyker.hu


